《东郊晚行 其一》
清代·翟灏

秋客爱夕佳，信步越畦畛。荒径少人踪，屈曲辩修蚓。

微风来前少，楸叶纷以陨。高天气象严，云色酿寒紧。

眠情适沙鸥，过景疾霜准。度险桥阶危，穿幽竹蹊尽。

闲劳亦何为，远被风物引。

作者简介：（?—1788）浙江仁和人，字大川，号晴江。乾隆十九年进士。不愿为知县，请改教职，乃官金华、衢州府学教授。所居室名“书巢”，经史之外，山经地志，野史小说，佛经道术，无不收藏。工诗，亦长于考證。有《湖山便览》、《四书考异》、《尔雅补郭》、《艮山杂志》、《通俗编》、《无不宜斋稿》。